敖陶孙
醉歌赠邹孝忠
老邹草檄如吹律，能令阴谷回阳春。
手提赤心献天了，布衫麻鞋惊市人。
戈船上嘘五里雾，诏发内府捐金银。
进贤冠者不好武，归来结屋看涛云。
却回孤愤与江浪，气压千人万人将。
或时饮就夷门屠，亦有挝掺渔阳唱。
埋名袖手君得辞，行宫今在江这湄。
高帝游魂正思沛，太王有道聊居岐。
一杯属君当起无，能令公喜令公怒。
捽摩青山斩两虎，搜搅中流鹅鹳语。
平生未受哙等伍，图中襃鄂尔如许。
六十小劫胡运去，老上单于公手取。